Ralf Pettersson

Ralf Filip Pettersson (23. toukokuuta 1945 Helsinki – 3. marraskuuta 2011 Tukholma, RuotsiRalf Petterssonin muistokirjoitus Helsingin Sanomissa.) oli suomalainen professori ja lääketieteen tutkija.Kuka kukin on 2003, s. 756–757. Helsinki 2002. 

Pettersson väitteli lääketieteen ja kirurgian tohtoriksi Helsingin yliopistossa 1974, ja hänen aiheenaan oli punkeista eristetty uusi virus. Hän osoitti, että tämä Uukuniemi-virus poikkesi rakenteeltaan aikaisemmin tunnetuista viruksista. Hän sai nimityksen Helsingin yliopiston virologian dosentiksi 1978, ja hän teki sen jälkeen merkittävän kansainvälisen uran. Hän oli fysiologian ja lääketieteen Nobel-komitean jäsen, varapuheenjohtaja ja puheenjohtaja 1990–2000.

Pettersson oli Karolinska institutetin molekyylibiologian professori ja Vetenskapsakademienin ulkomainen jäsen. Hän oli Academia Europæan jäsen vuodesta 1999.https://www.ae-info.org/ae/Member/Pettersson_Ralf

Lähteet

Luokka:Vuonna 1945 syntyneet
Luokka:Vuonna 2011 kuolleet
Luokka:Suomalaiset professorit
Luokka:Helsingin yliopiston professorit
Luokka:Suomalaiset virologit
Luokka:Academia Europæan jäsenet